તેણે નેટ પર થી ફોર સ્ટેપ ચેકમેટ ની ટ્રીક શીખેલી એટલે કે ખાલી ચાર સ્ટેપ માં સામે વાળા ને હરાવી દ્યો. રાત ના એક વાગે એ ચાલતો ચાલતો પોતાના રૂમ પર જતો હતો ત્યારે રોડ ની બાજુ માં કેટલા જણા કૈક રમતા હતા, તેને થયું કે પત્તે રમતા હશે પણ અચાનક ચેક મેટ અને ચેસ નો અવાજ આવતા તે ત્યાં દોડી ગયો, તેણે જોયું કે કેટલાક સજ્જનો ત્યાં ચેસ રમતા હતા, બીજે દિવસે એ વેહલો પહચી ગયો અને એક મોટી ઉમર ના વડીલ ને સાથે રમવા કહ્યું, તેણે રમત ચાલુ થતા ની સાથેજ ફોર સ્ટેપ ચેકમેટ માટે ટ્રાય કરી પણ તે દાદા અનુભવી હતા, એક પછી એક તેમને એના બધા પાયદળ મારવા નું શરુ કર્યુ, પણ એનું ધ્યાન તો ખાલી વજીર પરજ હતું, આખરે જયારે તેના હાથી, ઘોડા જવા માંડ્યા ત્યારે એ ગુસ્સે થય ગયેલો, અને આખરે હારી ગયો, પેલા દાદા એ જોર થી બુમ મારી જુવો હું જીતી ગયો, તે ઉભો થય ને જાય રહ્યો હતો ત્યારે પેલા દાદા એ કીધું, જો છોકરા અ ચેસ છે, આમાં ૨ વસ્તુ હમેશા સાચવી રાખવી, હમેશા એના પર કંટ્રોલ રાખવો, તમારા પાયદળ અને તમારો ગુસ્સો. તું આજે તારા ગુસ્સા ને લીધે હાર્યો છે, અને હા ચેસ્સ માં વજીર ને મારી કઈ થતું નથી, જીતવા માટે રાજા ને ફસાવો પડે છે, ફોસલાવો પડે છે, તેને ત્યાં લાવી ઉભો રાખવા નો હોય જ્યાં આપડે એને હરાવી સક્યે.તે દિવસે તેણે હારી ને પણ ઘણું બધું સીખેલું.